**Datum: 20.02.2025. SAOPŠTENJE ZA MEDIJE**

**m:tel na Real EXPO 2025: Pametna rješenja za budućnost stanovanja**

*Na Sajmu nekretnina, arhitekture i investicija u Banjoj Luci, kompanija m:tel će predstaviti Smart Building koncept i inovativna ICT rješenja za efikasnije i sigurnije životne prostore.*

Kompanija m:tel će učestvovati na ovogodišnjem sajmu Real EXPO Banja Luka 2025, koji će od 21. do 23. februara okupiti ključne aktere iz sektora nekretnina, arhitekture i inovativnih tehnologija. Kao lider u digitalnim rješenjima, m:tel će predstaviti Smart Building koncept i najnovije ICT usluge koje unapređuju način na koji živimo i radimo.

Pametne zgrade postaju standard savremenog stanovanja, a m:tel rješenja omogućavaju automatizaciju ključnih sistema, kao što su osvjetljenje, grijanje, hlađenje i sigurnost, čime se postiže veća energetska efikasnost, smanjenje troškova i maksimalna udobnost za korisnike.

Na m:tel štandu, posjetioci će imati priliku da se upoznaju s naprednim tehnologijama koje nude:

* Povezanost – Pametno upravljanje domom ili poslovnim prostorom putem mobilne aplikacije;
* Sigurnost – Senzorski sistemi za nadzor i kontrolu pristupa;
* Energetsku efikasnost – Optimizaciju potrošnje energije za održiviji način života;
* Jednostavnu kontrolu – Automatizovani sistemi prilagođeni potrebama korisnika.

Pozivamo vas da nas posjetite na Real EXPO Banja Luka 2025 i otkrijete kako m:tel pametna rješenja mogu unaprijediti životni i radni prostor!

Ključne riječi: mtel, Real EXPO, mtel Smart Building

Izvor fotografija: m:tel PR